भारत के अजय जयराम ने कोरिया ओपन बैडमिंटन टूर्नामेंट में शानदार प्रदर्शन बरकरार रखते हुए फाइनल में प्रवेश किया। जयराम ने सातवीं सीड ताइपे के चू तिएन चेन को 21-19, 21-15 से हराकर खिताबी मुकाबले में प्रवेश किया। फाइनल में जयराम अब चीन के चेन लोंग से भिड़ेंगे। महिला वर्ग का खिताबी मुकाबला चौथी वरीयता प्राप्त चीन की वांग यिहान और छठी सीड कोरिया की सुंग जी ह्यून के बीच खेला जाएगा। वांग ने पांचवी सीड हमवतन खिलाड़ी शिजियान वांग को 49 मिनट में 21-12, 21- 19 से और सुंग जी ने आठवीं सीड जापान की अकाने यामागुची को एक घंटे दस मिनट में 21-15, 15-21, 21-18 से हराया।